stanford-oval/wikipedia huggingface dataset:
דום (זיכיון)
המשחקים בסדרה > 2004–2012: דום 3 וגלגוליו > דום 3

תאריך יציאה ראשוני: אוגוסט 2004 (חלונות, לינוקס)
פלטפורמות נתמכות: חלונות, לינוקס, מקינטוש, אקסבוקס
פותח על ידי איד והופץ על ידי Activision. זהו עיבוד מחודש ועתיר גרפיקה לעלילת המשחק המקורי, ומשתמש במנוע החדשני id Tech 4 שהציג שלל יכולות גרפיות מתקדמות. המשחק מהווה אתחול לסדרת המשחקים, ועל כן מבטל כמעט לגמרי את אירועי הכותרים הקודמים בסדרה. מבחינת משחקיות, דום 3 נחשב למשחק בהילוך יותר "איטי" מאשר קודמיו, ומוטיב האימה בולט בו הרבה יותר. זהו המשחק המצליח ביותר בסדרה עד כה, עם מכירות של מעל ל-3.5 מיליון עותקים.
המשחקים בסדרה > 2004–2012: דום 3 וגלגוליו > דום 3: תחייתו של הרוע

תאריך יציאה ראשוני: אפריל 2005 (חלונות, לינוקס)
פלטפורמות נתמכות: חלונות, לינוקס, אקסבוקס
חבילת הרחבה עצמאית לדום 3, שאינה דורשת את המשחק המקורי על מנת לפעול. פותחה על ידי איד בשיתוף אולפן המשחקים Nerve Software למחשב האישי (Windows ולינוקס) ולקונסולת האקס בוקס. היא שוחררה ב-3 באפריל 2005 עבור המחשב ו-7 חודשים מאוחר יותר עבור האקסבוקס. עלילת המשחק מהווה המשך ישיר לאירועי המשחק הקודם,
המשחקים בסדרה > 2004–2012: דום 3 וגלגוליו > Doom 3: BFG Edition

תאריך יציאה ראשוני: אוקטובר 2012 (חלונות, פלייסטיישן 3, Xbox 360)
פלטפורמות נתמכות: חלונות, פלייסטיישן 3, אקסבוקס 360, NVIDIA Shield, פלייסטיישן 4, Xbox One, נינטנדו סוויץ'
מהדורה מחודשת של דום 3, והכותר הראשון שיצא בסדרה מאז שזכויות ההפצה עברו מידי Activision לידי Bethesda Softworks. המשחק משתמש בגרסה מחודשת ומלוטשת של מנוע id Tech 4, וכולל התאמות לחומרת מחשב מודרנית, לקונסולות הדור השביעי, וכן תמיכה במשקפי תלת-מימד. המהדורה המחודשת כוללת את דום 3, חבילת ההרחבה "תחייתו של הרוע", וכן פרק עלילתי חדש בשם "The Lost Mission".
המשחקים בסדרה > 2016 ואילך: אתחול מחדש > דום

תאריך יציאה ראשוני: 13 במאי 2016 (חלונות, פלייסטיישן 4, Xbox One)
פלטפורמות נתמכות: חלונות, פלייסטיישן 4, Xbox One, נינטנדו סוויץ', Google Stadia
פותח על ידי חברת id Software ויצא לאור על ידי Bethesda Softworks, ומהווה את הכותר המרכזי הרביעי, לאחר תהליך פיתוח ארוך ורב-מכשולים שהחל עוד ב-2007 כמשחק המשך למשחק דום 3, והחל מחדש בשנת 2011 כאתחול מחדש נוסף לסדרת המשחקים. המשחק מהווה, למעשה, "חזרה למקורות", לאופי ולתכונות שאפיינו את משחקי הסדרה בראשיתה, תוך כדי זניחת אלמנטי האימה שאפיינו את דום 3 וגרסאותיו. עם מכירות של מעל ל-2 מיליון עותקים ברחבי העולם (נכון ל-2017), וזכייה במספר תוארי "משחק השנה", זהו אחד מהמשחקים המצליחים ביותר בסדרה. בדומה למשחק הראשון, עלילת המשחק מתרכזת סביב גיבור המשחק – המכונה Doom Slayer – המוצא את עצמו כבול במתקן דמוי-סרקופג בבסיס צבאי על כוכב מאדים, אליו פלשו שדים מהגיהנום, ועליו לגלות את מקור הפלישה ולעוצרה תוך כדי גילוי הסיבות שהובילו לאירועים אלו.
המשחקים בסדרה > 2016 ואילך: אתחול מחדש > דום הנצחי

תאריך יציאה ראשוני: 20 במרץ 2020 (חלונות, פלייסטיישן 4, Xbox One)
פלטפורמות נתמכות: חלונות, פלייסטיישן 4, Xbox One, נינטנדו סוויץ', Google Stadia, פלייסטיישן 5, Xbox Series X
פותח על ידי חברת id Software ויצא לאור על ידי Bethesda Softworks, ומהווה את משחק ההמשך לאתחול מ-2016. במשחק זה, שעלילתו מתרחשת זמן קצר לאחר סיום המשחק הקודם, על גיבור המשחק להתמודד מול צבאות הגיהנום שפלשו לכדור הארץ וזרעו בו הרס וחורבן, וכמו כן לעצור גזע תבוני עוין המפקד על פלישת הגיהנום ומבקש להכחיד את האנושות. ב-20 באוקטובר 2020 יצאה חבילת ההרחבה הראשונה למשחק, "האלים העתיקים – חלק 1", הממשיכה מבחינה עלילתית את אירועי המשחק. החלק השני להרחבה עתיד להשתחרר אף הוא במהלך 2020, יחד עם יציאת המשחק לקונסולות הדור התשיעי.
המשחקים בסדרה > משחקי ספין-אוף

Doom RPG – יצא בספטמבר 2005 כפריקוול לדום 3 עבור טלפונים ניידים.
Doom Resurrection – יצא ב-26 ביוני 2009 למערכת ההפעלה iOS, ועלילתו מתרחשת במקביל לעלילת דום 3.
Doom II RPG – יצא בנובמבר 2009, אף הוא עבור מכשירים סלולריים (Java ME ובלקברי), ושנה לאחר מכן גם עבור iOS ו-Windows Phone.
Doom VFR – גרסת מציאות מדומה של דום 2016, שיצאה ב-1 בדצמבר 2017.
מדיות נוספות בזיכיון > ספרים > סדרת ספרי Doom

בין השנים 1995–1996, יצאה לאור סדרה של 4 ספרים המבוססים באופן רופף למדי על עלילת שני המשחקים הראשונים בסדרה. הספרים, מאת היוצרים האמריקניים דאפיב אב יו ובראד לינהוויבר, מסופרים מנקודת מבטו של פלין "פליי" טאגרט, חייל בחיל הנחתים האמריקני שהוצב במשימה על כוכב מאדים, יחד עם חברי צוותו. בסדרת הספרים הזו, האלמנטים המיסטיים שאפיינו את משחקי הסדרה כמעט ואינם קיימים, הגיהנום כמעט ואינו מוזכר והיצורים כנגדם בני האנוש נלחמים הם תוצרי הנדסה גנטית על ידי גזע חוצני מתקדם, ולא שדים מהגיהנום.
הסדרה כוללת ארבעה ספרים. אף אחד מהם לא תורגם לעברית.
DOOM: Knee-deep in the dead (דום: שקוע עד צוואר במתים) (1995)
DOOM: Hell on Earth (דום: גיהנום על כדור הארץ) (1995)
DOOM: Infernal Sky (דום: שמי התופת) (1996)
DOOM: Endgame (דום: סוף המשחק) (1996)
מדיות נוספות בזיכיון > ספרים > סדרת ספרי Doom 3

סדרת ספרים מאת מתיו ג' קוסטלו, ששימש גם כתסריטאי עבור דום 3 וחבילת ההרחבה Resurrection of Evil, ומבוססת עליהם, אם כי בשינויים קלים. בסדרה מופיעות דמויות לא מעטות שהופיעו בדום 3, כגון ד"ר בטרוגר, הנבל הראשי, והמפקד קלי. גם ספרים אלו לא תורגמו לעברית.
הסדרה כוללת שני ספרים:
Doom 3: Worlds on Fire (דום 3: עולמות בוערים) (2008)
Doom 3: Maelstrom (דום 3: המערבולת) (2009)
מדיות נוספות בזיכיון > חוברות קומיקס

חוברת קומיקס שנכתבה על ידי סטיב בהלינג ומייקל סטיוארט ואוירה על ידי טום גרינדברג (המאייר של סדרת "הגולש הכסוף") יצאה לאור במאי 1996 בהוצאת מארוול קומיקס.
מדיות נוספות בזיכיון > משחקי לוח

בשנת 2004 יצא לאור משחק לוח, פרי עבודתו של מעצב המשחקים קווין וילסון, בשם Doom: The Boardgame. מפיצת המשחק, Fantasy Flight Games, הפיצה את המשחק בשתי מהדורות: המהדורה המקורית מבוססת בעיקרה על דום 3, והמחודשת, שיצאה בשנת 2016, מבוססת בעיקרה על הכותר שיצא באותה השנה.
מדיות נוספות בזיכיון > סרטי קולנוע > דום (2005)

סרט מדע בדיוני מבית סרטי יוניברסל, המבוסס באופן רופף על סדרת המשחקים, ובפרט על דום 3. בסרט כיכבו, בין היתר, דווין "דה רוק" ג'ונסון, קארל אורבן ורוזמונד פייק. למרות תקציב העתק שהושקע בו (בין 60 ל-70 מיליון דולר), הסרט נחשב לכישלון קופתי, עם רווחים של 58 מיליון דולר בלבד ברחבי העולם, ולביקורות שליליות. ג'ונסון היה מועמד לפרס פטל הזהב על תפקידו בסרט.
מדיות נוספות בזיכיון > סרטי קולנוע > דום: ההשמדה (2019)

עיבוד קולנועי נוסף, אף הוא מבית סרטי יוניברסל, ומככבים בו בין היתר איימי מנסון ודומיניק מפהאם. הסרט, שיצא באוקטובר 2019, לא הופץ לבתי הקולנוע אלא רק למדיה הביתית (DVD ובלו-ריי).
הערות שוליים

↑  69. Cyberdemon
| משחקי חברת id Software |
| --- | --- | --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |  |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |  |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |  |
| סדרת Rage | Rage 2 • Rage |  |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |  |
| מנועי משחק | Doom Engine‏ • Quake Engine (id Tech 1)‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |  |
| --- | --- |
בקרת זהויות :  MusicBrainz: a30d10ef-3c08-465d-82a4-ac2353fd4795
אלכסנדר דרוזדנקו

אלכסנדר יורייביץ' דרוזדנקו (ברוסית: Алекса́ндр Ю́рьевич Дрозде́нко; נולד ב-1 בנובמבר 1964 בכפר אחזאר, מחוז המשנה באיאזקסק, מחוז ז'מביל, בקזחסטן הסובייטית, ברית המועצות) הוא כלכלן ופוליטיקאי רוסי. מכהן כמושל מחוז לנינגרד מאז 28 במאי 2012.
ביוגרפיה

הוא סיים את לימודיו במכון החקלאי של לנינגרד עם תואר בכלכלה וארגון חקלאי בשנת 1986 וקיבל תואר דוקטור לכלכלה בשנת 2007.
בשנים 1988–2002 עבד בתפקידים שונים במחוז המשנה קינגיספ שבמחוז לנינגרד והיה יו"ר מועצת הנבחרים של העיר קינגיספ (הפרלמנט העירוני) ושימש כראש מחוז המשנה קינגיספ. ב-6 בנובמבר 2002 מונה לסגן מושל מחוז לנינגרד ויו"ר הוועדה לניהול נכסי מדינה במחוז לנינגרד. במקביל, שימש כראש המשרד המחוזי בלנינגרד של המשרד לענייני רכוש המדינה.
מושל מחוז לנינגרד

ב-5 במאי 2012 הגיש נשיא הפדרציה הרוסית את אלכסנדר דרוזדנקו בפני האספה המחוקקת של מחוז לנינגרד כמועמד מטעמו לתפקיד מושל מחוז לנינגרד. ב-12 במאי 2012 אושר מינויו של דרוזדנקו והוא הושבע לתפקיד המושל ב-28 במאי 2012. בבחירות המוקדמות ב-13 בספטמבר 2015, קיבל אלכסנדר דרוזדנקו את תמיכתם של 471,145 מצביעים, שהסתכמו ב-82.1% מהציבור שהצביע והשתתף בבחירות.
כמושל לנינגרד הוא יזם את אסטרטגיית "מחוז של אנשים מצליחים" שמהווה תוכנית לטווח ארוך לפיתוח אזורי. הוא נוקט במדיניות קוהרנטית של צמצום עומס החובות על התקציב המחוזי (למחוז לא היו חובות לגופים מסחריים מאז 2017), החדרת ניהול פרויקטים ומשיכת משקיעים למחוז.
מאז 2014 נכלל בעקביות מחוז לנינגרד ברשימת עשרם המחוזות המובילים של הפדרציה הרוסית בהיקף גידול ההשקעות. בשנת 2017 התוצר המחוזי הגולמי של המחוז עלה לטריליון רובל לראשונה בהיסטוריה של המחוז. בהתבסס על נתונים לשנת 2017, מחוז לנינגרד תפס את המקום ה-12 בדירוג הלאומי לאטרקטיביות השקעות, על פי רשימה שהוקמה על ידי הסוכנות הממשלתית ליוזמות אסטרטגיות.
המושל דרוזדנקו יזם גם תוכנית שיקום בהיקף נרחב בעיר ויבורג שכללה מימון בינלאומי ופדרלי. הוא תיקן את מערכת הביטחון הסוציאלי והתבסס על קריטריונים של צורך וסטנדרטים חברתיים אחידים. בהוראתו, הוגשמה תוכנית לביצוע שיפוץ מוסדות חינוך במחוז לנינגרד בשנת 2015. בתוך שלוש שנים (2015–2017) שופצו 28 בתי ספר ו-4 בתי ספר מקצועיים מכספי תקציב המחוז. הוא תמך בקבוצת היוזמה לסגירת אתר ההטמנה של פסולת מסוכנת קרסני בור שהופעל על ידי עיריית סנקט פטרבורג בשטח המחוז.
בשנת 2015 הוא דחף להעברת לאחריות המחוז של חלקות אדמה עירוניות שנועדו לבניית בתים באזורים הגובלים בעיר סנקט פטרבורג. בנוסף לצורך פיתוח מואץ של תשתיות דחף ליישום תוכנית בשם "שירותים ציבוריים תמורת מיסים". המושל נקט במדיניות של שקיפות - הוא פוגש תושבים ביישובי המחוז ומשיב לשיחות טלפון של תושבים פעמיים בחודש. ביוזמת המושל משודרים כל ישיבות ממשלת מחוז לנינגרד בשידור חי באינטרנט. מאז 2017 ניהל בלוג משלו באתר יוטיוב והיה פעיל גם ברשתות החברתיות, בייחוד ברשת VK הרוסית.
בספטמבר 2020 זכה בבחירות למושל המחוז ברוב של 83.61%, בהן התמודד במסגרת הבחירות לרשויות המקומיות ברוסיה, שהיו מערכות הבחירות הראשונות ברוסיה שלאחר התפרצות נגיף הקורונה ברוסיה. מולו התמודדו אלכסנדר גאביטוב, נשיא איחוד התעשיינים ואנשי העסקים של מחוז לנינגרד (מטעם מפלגת המצע האזרחי), אנדריי לבדב, מנהיג סיעת המפלגה הליברל-דמוקרטית באספה המחוקקת של מחוז לנינגרד ויו"ר הוועדה לבינוי, תחבורה, תקשורת וכבישים ואלכסנדר פרמינוב, יו"ר סיעת רוסיה הוגנת באספה המחוקקת המחוזית ויו"ר הוועדה לענייני נוער, מדע, ספורט, תרבות ותיירות.
חייו האישיים

מושל מחוז לנינגרד נשוי ואב לשתי בנות. יש לו כמה תחביבים, כמו ציד, דיג ורכיבה על אופנוע. הוא גם משחק כדורעף בנבחרת ממשלת המחוז.
הערות שוליים

↑  Дрозденко Александр Юрьевич на официальном сайте Единой России
↑  Дрозденко Александр Юрьевич
↑  Дрозденко официально вступил в должность губернатора Ленинградской области
↑  Биография Александра Дрозденко
↑  Кандидатура Дрозденко внесена на пост губернатора Ленобласти
↑  Дрозденко победил на выборах губернатора Ленинградской области, набрав 82,1% голосов
↑  ВРП Ленобласти достиг исторического максимума в 1 трлн рублей Об этом сообщает Рамблер. Далее: https://finance.rambler.ru/business/39531157/
↑  Дрозденко объяснил рывок Ленобласти в рейтинге АСИ
↑  На реконструкцию Выборга в Ленинградской области направят 1,8 млрд рублей
↑  Под Петербургом на полигоне "Красный бор" полностью отказались от сжигания опасных отходов
↑  Ленобласть продолжит программу с застройщиками "Соцобъекты в обмен на налоги"
| מחוז לנינגרד |
| --- | --- | --- |
| מרכז אדמיניסטרטיבי | גטצ'ינה |   |
| ערים | אוטראדנויה • איוואנגורוד • בוקסיטוגורסק • גטצ'ינה • וולוסובו • וולחוב • ויבורג • ויסוצק • וסוולוז'סק • טוסנו • טיחווין • לוגה • לודיינויה פולה • לומונוסוב • ליובאן • מורינו •נוביה לדוגה • ניקולסקויה • סבטוגורסק • סוסנובי בור • סיאסטרוי • סלאנצי • סרטולובו • פודפורוז'יה • פיקאליובו • פריאוזרסק • פרימורסק • קאמנוגורסק • קומונר • קינגיספ • קירובסק • קירישי • שליסלבורג |   |
| מחוזות משנה | בוקסיטוגורסק • גטצ'ינה • ויבורג • וולוסובו • וולחוב • וסוולוז'סק • טוסנו • טיחווין • לוגה •  לודיינויה פולה • לומונוסוב • סוסנובי בור • סלאנצי • פריאוזרסק • פרימורסק • קאמנוגורסק • קומונר • קינגיספ • קירובסק • קירישי |   |
| מושלים | אלכסנדר בליאקוב • ואדים גוסטוב • ולרי סרדיוקוב • אלכסנדר דרוזדנקו |   |
| שונות | סמל • דגל • חלוקה מנהלית • האספה המחוקקת • הממשלה |   |
מלכת הלבבות (תוכנית טלוויזיה)

| --- | --- |
 סוגה:  שעשועון 
 מנחים:  רמה מסינגר, יובל סגל 
 ארץ מקור:  ישראל 
 שפות:  עברית 
 מספר עונות:  1 
 מספר פרקים:  22 
 שידור
 רשת שידור:  ויוה 
 תקופת שידור מקורית:  2001 
 
מלכת הלבבות היא תוכנית שעשועון טריוויה ישראלית, ששודרה ב-2001 בערוץ ויוה.
בכל פרק בתוכנית התמודדו שלוש מתמודדות, בשלב הראשון נשאלו המתמודדות שאלות כלליות על טלנובלות כמו פרטי עלילה, שירי הנושא והשחקנים והמתמודדות הכי פחות טובה מודחת. בשלב השני שתי המתמודדות שנותרו משתתפות בסצנה מתוך טלנובלה בהשתתפות שחקנים מקצועיים, לאחר שלב זה הקהל באולפן מצביע מי ראויה לזכות בתואר "מלכת הלבבות".
בתוכנית מוצגות גם שאלות לקהל בבית ובין הזוכים מוגרלים פרסים, את התוכנית הנחו רמה מסינגר ויובל סגל.
יום שני השחור (1987)

| --- | --- |

 מידע כללי
 סוג:  קריסת שוק מניות 
 תאריך:  19 באוקטובר 1987 
 
יום שני השחור הוא יום שני, 19 באוקטובר 1987, שבו קרסו המדדים בבורסות העולם בשיעורים גבוהים, שהיו חסרי תקדים מאז 1914, פתיחת מלחמת העולם הראשונה. בארצות הברית צנח מדד דאו ג'ונס ב-22.6%, ואילו בהונג קונג ובאוסטרליה התקרבה הירידה ל-50%.
בניגוד ליום שלישי השחור ב-1929, לא בישר יום שני השחור על תקופת שפל מתמשכת, אלא היווה תיקון קצר-טווח למחירי מניות מוגזמים בתקופה שקדמה לו. בעוד שבשפל הגדול נדרשו 25 שנה עד שמדד המניות חזר לרמתו הקודמת, במשבר ב-1987 נדרשו לכך פחות משנתיים.
עד היום לא התבהרה הסיבה לנפילה הגדולה. יש המעריכים שיד הגורל האקראי הצמידה מספר רב של פקודות מכירה זו לזו. התוצאה הייתה ירידה במדדים שיצרה אפקט דומינו, כאשר ברוקרים אשר חזו בירידה, הזדרזו אף הם למכור.
לירידה סייע השימוש הנרחב בתוכנות ניהול מסחר, אשר אסטרטגיות המכירה האוטומטית שלהן החריפו את המצב.
הערות שוליים

↑  Browning, E. S. (2007-10-16). "Exorcising Ghosts of Octobers Past". Wall Street Journal (באנגלית אמריקאית). נבדק ב-2020-05-31.
↑  What Caused the Stock Market Crash of 1987? | History News Network, hnn.us
↑  Program Trading, by Dean Furbush: The Concise Encyclopedia of Economics | Library of Economics and Liberty, www.econlib.org
| --- | --- |
בקרת זהויות :  NLI: 987007548805505171  LCCN: sh88004929 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
אירביד

ערך זה עוסק בעיר בירדן. אם התכוונתם לאתר ארכאולוגי בבקעת ארבל, ראו .
| --- | --- |

 מדינה:  ירדן ירדן
 מחוז:  מחוז אירביד
 נפה:  נפת אירביד
 ראש העיר:  ולד אל מסרי
 תאריך ייסוד:  5,000 לפנה"ס   (המבנה המוניציפלי הנוכחי נוסד ב-2001)
 שטח:  410 קמ"ר
 גובה:  620 מטרים
 אוכלוסייה:  ‏
  ‑ בעיר:  555,770 (2019)
 קואורדינטות:  32°33′20″N 35°51′00″E﻿ / ﻿32.555555555556°N 35.85°E﻿ / 32.555555555556; 35.85 
 אזור זמן:  UTC +2
 http://www.irbid.gov.jo
  מפת מיקום  מפה מפורטת   (למפת ירדן מוגדלת) עמאן סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלאירביד(למפת ירדן רגילה) עמאן סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלאירביד  he tabBackground:;tabBorder:#aaa;defaultTab:0;
אירביד (בערבית: إربد, תעתיק מדויק: ארבד) היא העיר השלישית בגודלה בירדן (אחרי עמאן וזרקא) והמטרופולין השנייה בגודלה במדינה. היא שוכנת 75 ק"מ מצפון לעמאן על רמת אירביד שבחלק הצפוני של הרי הגלעד. האזור מסביב לעיר משמש כאזור החקלאי העיקרי של הממלכה. בעיר נמצאות שתי האוניברסיטאות הגדולות בירדן אוניברסיטת אל-ירמוכ ואוניברסיטת ירדן למדע וטכנולוגיה.
היסטוריה

ההיסטוריה של העיר מתחילה בתקופת הברונזה, כשבעת אלפים שנה לפני זמננו. בתקופות ההלניסטית והרומאית נקראה העיר ארבלה והייתה מפורסמת ביינות שלה. לאחר הכיבוש המוסלמי בשנת 634 שימשה העיר כבסיס של הצבאות המוסלמים לקראת קרב הירמוך שנערך בשנת 636 כ-30 קילומטר מצפון לה. בתקופה זו השתנתה כלכלת העיר והפכה למפורסמת בעיקר בזכות שמן הזית שלה.
בשנת 1881 נוסדה העירייה הראשונה של העיר. לאחר מלחמת העצמאות גדלה אוכלוסיית העיר בצורה משמעותית בעקבות קליטת פליטים פלסטינים. במהלך אירועי ספטמבר השחור בתחילת שנות השבעים הייתה אירביד למרכז המרידה הפלסטינית ויאסר ערפאת אף הכריז בה על הקמת מדינה פלסטינית. ב-1975 נוסדה בעיר אוניברסיטת הירמוך וב-1986 נוסדה אוניברסיטת ירדן למדע וטכנולוגיה. ב-2001 אוחדו יחד עם העיר הראשית עוד 14 ערים נוספות ויצרו את העירייה המוניציפלית של אירביד.[דרוש מקור]
אקלים

האקלים באירביד הוא אקלים ים-תיכוני (Csa לפי שיטת קפן). החורף בה קריר ואילו הקיץ חם. בממוצע יורדים בה 464.5 מילימטרים של משקעים, רובם בין נובמבר למרץ.
| אקלים באירביד> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באירביד> ינואר.13.4.5.3.101.5 | אקלים באירביד> פברואר.14.3.5.7.110.5 | אקלים באירביד> מרץ.17.7.8.69.6 | אקלים באירביד> אפריל.22.8.11.3.20 | אקלים באירביד> מאי.27.2.14.9.6.4 | אקלים באירביד> יוני.30.17.9.1.6 | אקלים באירביד> יולי.31.5.20.1.0 | אקלים באירביד> אוגוסט.31.8.20.5.0 | אקלים באירביד> ספטמבר.30.1.19.0.7 | אקלים באירביד> אוקטובר.26.7.15.8.13.9 | אקלים באירביד> נובמבר.20.7.10.5.58.4 | אקלים באירביד> דצמבר.15.5.6.7.81.9 | אקלים באירביד> שנה.23.5.13.464.5 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
ערים תאומות

הרפובליקה העממית של סין ג'נגג'ואו, חנאן, הרפובליקה העממית של סין (מ־31 בינואר 2002)
טורקיה גזיאנטפ, טורקיה
הערות שוליים

↑  "Weather Information for Irbid". Jordan Meteorological. נבדק ב-27 בנובמבר 2016. {{cite web}}:  (עזרה)
| --- | --- |
בקרת זהויות :  NLI: 987007557689805171  GND: 4104409-5  LCCN: n83153776  VIAF: 136081111   WorldCat (עם VIAF): 136081111
אח'תר ריאזודין

| --- | --- |
אין תמונה חופשית
 לידה:  15 באוקטובר 1928 קולקטה, הראג' הבריטי 
 פטירה:  11 בינואר 2023 (בגיל 94) קראצ'י, פקיסטן 
 מדינה:  פקיסטן, הראג' הבריטי 
 השכלה:  אוניברסיטת המכללה הממשלתית 
 השקפה דתית:  אסלאם 
 פרסים והוקרה:  סיטרה א-אמטיאז פרס עמדג'י לספרות
 
אח'תר ריאזודין (באורדו: بیگم اختر ریاض الدین;‏ 15 באוקטובר 1928 - 11 בינואר 2023) הייתה פעילה פמיניסטית פקיסטנית וסופרת המסעות הראשונה באורדו. היא זכתה בפרסים רבים כהכרה בעבודתה.
ביוגרפיה

אח'תר ג'האן נולדה בכלכותה ב-15 באוקטובר 1928. היא סיימה את לימודיה במכללת קיניירד בלאהור בשנת 1949. היא סיימה תואר שני באנגלית ממכללת הממשלה בלאהור, בשנת 1951. את דרכה המקצועית החלה כמורה, ושימשה כמרצה במכללת אסלאמיה בלאהור משנת 1952 עד 1965. היא נישאה לריאזודין אחמד, ונהייתה מוכרת כ"בגום ריאזודין", או "גברת ריאזודין". בתם, ניגאר אחמד, היא יושבת הראש של קרן עווראת. בעלה, בכיר בשירות הציבורי, היה אחיינו של סופר האורדו סלאח אוד-דין אחמד. הוא גם היה קרוב משפחה של השופט סביח אוד-דין אחמד ושל עאסמה ג'האנגיר.
נפטרה בקראצ'י ב-11 בינואר 2023.
קריירה ספרותית

הקריירה הספרותית של בגום ריאזודין הייתה מבוססת על שני ספרי מסע: "דהאנק פר קדם" (באורדו: پار دھنک پر قدم, בתרגום: הליכה מטה, 1969) ו"סאט סמונדר פר" (באורדו: سات سمندر, בתרגום: שבעה חופים, 1963). בספריה, היא השתמשה במטפורות ייחודיות, ברמיזות הומוריסטיות ובהערות סאטיריות. היא כתבה בסגנון בלתי פורמלי, וספריה נחשבו לפשוטים להבנה ולצד זאת למעניינים.
אקטיביזם פמיניסטי

ריאזודין הייתה פעילה למען העצמת נשים. היא הקימה את ארגון הרווחה אגודת בהבוד של פקיסטן למטרה זו ב-1967. היא שימשה כמזכירה הפדרלית של המשרד לפיתוח נשים בשנות ה-1980 המאוחרות. היא השתתפה בכנסים בינלאומיים רבים למען רווחתן של נשים, כולל המושב ה-32 של ועדת האו"ם למעמד האישה שנערך בווינה במרץ 1988.
כשבנזיר בהוטו הייתה לראשת הממשלה ב-1988, ריאזודין הייתה אופטימית והביעה את תקוותה לעתיד טוב יותר עבור נשים אחרי הקשיים תחת משטרו של מוחמד זיא אל-חאק:
| 0 | 1 | 2 |
| --- | --- | --- |
| " |  נשים בפקיסטן באמת מתחילות לקוות שדברים ישתפרו בשבילן. אפילו בפינות השמרניות ביותר, נשים יודעות שהן כבר לא ייאלצו להתמודד עם מה שהן עברו ב-11 השנים האחרונות. | " |
עיסוקים נוספים

מלבד היותה מורה, היא הייתה חברה בוועד של כינוס המוזיקה של כלל-פקיסטן מ-1957 עד 1965. היא גם השתתפה בתערוכת מלאכת היד של פקיסטן הראשונה בלאהור בשנת 1965. ריאזודין גם שימשה כיועצת למועצה הלאומית למלאכה במהלך שנות ה-1980. היא מונתה על ידי ראש ממשלת פקיסטן לחברה במועצת הנאמנים של בית אל-מל, ארגון צדקה לאומי.
ספרים

בנוסף לספרי המסע, ריאזודין פרסמה עבודות נוספות. הספר שלה "Pakistan" יצא באנגלית ב-1975, וספר נוסף, "A History of Crafts in India and Pakistan" (ההיסטוריה של מלאכת יד בהודו ופקיסטן) יצא בפקיסטן בשנת 1990, וכעבור שנה גם באנגלית. היא גם עבדה על מחקר שכותרתו "התרומה של הציוויליזציה האסלאמית להודו ופקיסטן".
פרסים

נשיא פקיסטן העניק לריאזודין את פרס סיטרה א-אמטיאז במרץ 2000 כהכרה בעבודתה ההתנדבותית בשירות החברה הפקיסטנית. פרס זה הוא הכבוד האזרחי השלישי בחשיבותו המוענק על ידי ממשלת פקיסטן. היא זכתה בפרס מפעל חיים מטעם המשרד לפיתוח נשים ב-2005. ב-1970, היא זכתה בפרס עמדג'י מטעם גילדת הסופרים של פקיסטן, עבור עבודה חלוצית בז'אנר ספרי מסע באורדו. היא הייתה גם אחת מתוך קבוצה של 1000 נשים שהיו מועמדות לפרס נובל לשלום ב-2005 כחלק מפרויקט 1000 PeaceWomen.
הערות שוליים

↑  بہارِ اُردُو ۹. Lahore: Punjab Textbook Board. 2008. p. 60.
↑  آئینۂ اُردُو لازمی نہم. 40, Urdu Bazaar, Lahore: Khalid Book Depot. 2008. p. 135.{{cite book}}:  תחזוקה - ציטוט: location (link)
↑  سرمایۂ اُردُو (حصۂ دوم). Islamabad: National Book Foundation. 2011. p. 88.
↑  Hyatt, Ishrat (31 באוקטובר 2008). "'Lifetime Achievement Award' for Begum Akhtar Riazuddin". The News. {{cite news}}:  (עזרה)
↑  1000 PeaceWomen. "Akhtar Riazuddin". PeaceWomen.org. אורכב מ-המקור ב-12 בדצמבר 2013. {{cite web}}:  (עזרה)
↑  Qazi, Mrs. Rifat (2008). سرمایۂ اُردُو (لازمی). Ilmi Kitab Khana.
↑  Shakir, Naseem (בדצמבר 2008). گلزارِ اُردُو. Urdu Bazaar, Karachi: Rehber Publishers. p. 174. {{cite book}}:  (עזרה)
↑  آئینہ اُردُو لازمی برائے جماعت بارہویں. 40, Urdu Bazaar, Lahore: Khalid Book Depot. 2006. p. 136.{{cite book}}:  תחזוקה - ציטוט: location (link)
↑  "ABOUT BEHBUD". Behbud. Behbud Association.(הקישור אינו פעיל, October 2016)
↑  "In Pakistan, Bhutto's rise shakes some traditional views of women". The Christian Science Monitor.
↑  "NGO struggling to protect welfare of the poor". Daily Times. 6 בינואר 2007. אורכב מ-המקור ב-17 בדצמבר 2013. {{cite news}}:  (עזרה)
↑  "Pakistan's Peace Women". jang.com.pk. אורכב מ-המקור ב-4 במרץ 2016. {{cite web}}:  (עזרה)
אופוסום חדפי חוטמני

| אופוסום חדפי חוטמני> מצב שימור |
| --- | --- |
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומים חדפיים
משפחה:: אופוסומים חדפיים
סוג:: אופוסום חדפי חוטמני
מין:: אופוסום חדפי חוטמני
שם מדעי
 Rhyncholestes raphanurus ‏Osgood, 1924
תחום תפוצה


אופוסום חדפי חוטמני או אופוסום חדפי צ'יליאני (שם מדעי: Rhyncholestes raphanurus) הוא מין של יונק כיס דרום-אמריקני זעיר במשפחת האופוסומים החדפיים שחי בדרום הרי האנדים באמריקה הדרומית ומהווה מין יחיד בסוגו. הוא תואר מדעית לראשונה בשנת 1924 על ידי הזואולוג האמריקני וילפרד הדסון אוזגוד ומשמעות שמו המדעי היא ״בוזז ארוך-אף כרובי״ המתייחס לנבירה באדמה ולזנב העבה. האופוסום החוטמני הוא המין הדרומי ביותר במשפחתו.
תיאור

אופוסום החוטמני הוא יונק-כיס קטן שבמאפייניו הפיזיים נראה מעין שילוב של חולדה וחדף. אורך ראשו וגופו 11–13 ס״מ, אורך זנבו 7–9 ס״מ, ומשקלו כ-21 גרם. מבנה הגוף גוצי, קומפקטי ודק, הראש צר ומחודד עם חוטם זרבובי ארוך במיוחד שהעניק למין את שמו. האוזניים קטנות ומעוגלות והעיניים זעירות ומנוונות. הגפיים האחוריות גדולות ומפותחות יותר מהקדמיות ובעלות טפרים גדולים. הזנב קצר יותר מהגוף, קירח ועבה במיוחד, ומשמש לאגירת שומן לעתות מחסור. אין הבדלים חיצוניים ניכרים בין הזכר לנקבה, אך יש הבדלים במבנה הניבים (לזכר ניב חד-שורש ולנקבה ניב דו-שורש). הנקבה חסרת כיס בדומה לשאר הסוגים במשפחה.
כמצופה מיונק השוכן באזורים קרים למדי, לאופוסום החוטמני פרווה גסה, צפופה ועבה במיוחד. צבעה הכללי חדגוני-אחיד ונע בין חום שוקולד כהה לחום ביסטר-שחור, חום קפה או חום אגוז. הצד התחתון עשוי להיות בעל גוון דהוי יותר, אך באופן כללי אין אצלו הצללת נגד. הסנטר והלחיים עשויים להיות בהירים, אך לרוב צבע הראש זהה גם הוא לצבע הגוף. קצה החוטם ורוד. האוזניים, הזנב וכפות הידיים והרגליים בצבע סגלגל, חום-שחרחר או ורוד כהה.
לאופוסום החוטמני 2 תת-מינים:
R. r. continentalis - מצוי ביבשת.
R. r. raphanurus - מצוי באי צ׳ילואה.